Diari Oficial de la Generalitat Valenciana


Sumari del DOGV 2436, del 26-01-1995 (1995/833661)

CONVOCATÒRIA d'11 de gener de 1995, de la Sindicatura de Comptes, per a proveir mitjançant nomenament interí llocs vacants d'ajudant d'auditoria de la Sindicatura de Comptes de la Generalitat Valenciana.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2436

Data del DOGV
:   26-01-1995

Secció del DOGV
:   AUTORITATS I PERSONAL

Número del document
:   1995/833661


Data del document
:   11-01-1995

Organisme emissor
:   Sindicatura de Comptes

Tipus de document
:   Convocatòria

CONVOCATòRIA d'11 de gener de 1995, de la Sindicatura de Comptes, per a proveir mitjançant nomenament interí llocs vacants d'ajudant d'auditoria de la Sindicatura de Comptes de la Generalitat Valenciana.   
El Consell de la Sindicatura de Comptes de la Generalitat Valenciana, en la seua reunió del dia 11 de gener de 1995 -en l'exercici de la seua competència recollida en la Llei de la Generalitat Valenciana 6/1985, d'11 de maig, de Sindicatura de Comptes, i d'acord i amb els efectes previstos en l'article 5 de la Llei de la Funció Pública Valenciana en relació amb l'article 21 del decret 69/1986, de 2 de juny, del Consell de la Generalitat Valenciana- va acordar realitzar una convocatòria per a proveir, mitjançant nomenament interí, un lloc de treball d'ajudant d'auditoria i les vacants que previsiblement existesquen en el temps de la celebració de les proves de selecció:   
Els llocs de treball són de naturalesa funcionarial, grup C, amb nivell i complement específic 18-B.  
Requisits dels aspirants :  
- Títol de batxillerat, formació professional de segon grau o equivalent.  
- Ser major de 18 anys.  
- Nacionalitat espanyola.  
- No patir malaltia o defecte físic que impedesca l'exercici de les funcions del lloc.  
- No trobar-se inhabilitat penalment per a l'exercici de les funcions públiques.  
- No haver sigut separat, mitjançant expedient disciplinari, de qualsevol administració o càrrec públic.  
Es valorarà :  
- Coneixements de comptabilitat pública i privada.  
- Experiència en col·laboració de treballs d'auditoria en el sector públic i/o privat.  
- Títols acadèmics i professionals, cursos i seminaris relacionats amb la comptabilitat i l'auditoria.  
- Coneixement i utilització d'equips informàtics.  
- Coneixement d'idiomes.  
Funcions :  
- Col·laboració en l'anàlisi, verificació i control dels comptes sotmesos a examen per part de la Sindicatura de Comptes.  
- Secretaria dels grups o equips de treball d'auditoria.  
- Treballs mecanogràfics i arxiu de documentació.  
- Utilització d'equips informàtics.  
Els interessats hauran de presentar la instància normalitzada de l'annex I a la qual s'adjuntarà una fotocòpia del DNI, i el curriculum vitae amb una fotografia de carnet, on es faran constar tots els mèrits que es consideren oportuns. Tant els requisits com els mèrits ressenyats es justificaran documentalment en el cas de resultar seleccionats.  
Les instàncies, adreçades a la Sindicatura de Comptes de la Generalitat Valenciana, s'hauran de presentar al registre general d'aquesta institució, avinguda del Port, núm. 108, (CP: 46706), València, o en qualsevol de les oficines a què es refereix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 10 dies hàbils comptats a partir de l'última data de publicació d'aquesta convocatòria en el Butlletí Oficial de les Corts Valencianes i en el Diari Oficial de la Generalitat Valenciana.  
L'exercici o prova de selecció consistirà a contestar un qüestionari sobre comptabilitat financera i pressupostària, i/o resoldre un o més supòsits pràctics sobre gestió econòmico-financera del sector públic i comptabilitat pública i empresarial.  
El temps per a la realització de la prova no podrà ser superior a tres hores.  
El tribunal que jutjarà la selecció estarà format pels membres del Consell de la Sindicatura de Comptes i per la tècnica d'auditoria, M.ª Soledad Pérez Yuste.   
Presidirà el tribunal el síndic major i actuarà de secretari el que ho siga del Consell d'aquesta institució.  
El tribunal podrà disposar la incorporació als seus treballs, d'assessors especialistes que, limitant-se a les seues especialitats tècniques, col·laboren amb ell.  
En el termini dels cinc dies hàbils següents a l'acabament del termini de presentació d'instàncies, es publicarà en el tauler d'anuncis de la seu d'aquesta institució, avinguda del Port, 108, de València, la llista dels concursants admesos a la prova de selecció.  
En el termini dels cinc dies següents a la dita publicació, els interessats podran presentar reclamacions en relació amb l'esmentada llista d'admesos.  
En el mateix anunci on es publique la llista d'admesos, s'assenyalarà el lloc, dia i hora en què tindrà lloc l'exercici o prova de selecció. Els aspirants hauran d'acudir proveïts del DNI o document que acredite fefaentment la identitat, ploma o bolígraf.  
Si es considerés necessari anar proveïts de qualsevol altre element, ja s'indicaria en el mateix anunci.  
Totes les resolucions o actes del tribunal es publicaran en el tauler d'anuncis que es troba la seu de la Sindicatura de Comptes.  
A efectes de comunicacions i d'altres incidències, el tribunal tindrà la seua seu en la Sindicatura de Comptes de la Generalitat Valenciana, avinguda del Port, 108 (CP: 46614), València.  
El tribunal podrà determinar, si ho considera convenient, la realització d'una entrevista amb els aspirants que hagen obtingut una major puntuació, després de la realització de la prova i avaluació dels mèrits al·legats.  
Els aspirants seleccionats hauran d'aportar la justificació que posseeixen els requisits per a ocupar el lloc de treball, i també dels mèrits al·legats, ja que en el cas contrari, no podran ser nomenats funcionaris interins i, per tant, no podran prendre possessió del lloc.  
València, 11 de gener de 1995.- El síndic major.  
ANNEX I  
Model d'instància  
(Nom)...  
DNI: ...  
Nascut/da a ... el ..., amb domicili a efectes de notificacions a ..., carrer ..., número ..., porta ... codi postal ... , telèfon ...:  
SOL·LICITE:  
Ser admès a prendre part en les proves de selecció per a ocupar, mitjançant nomenament interí, vacants d'ajudant d'auditoria existents en aqueixa institució. He tingut coneixement de la convocatòria per l'anunci de l'acord del Consell de la Sindicatura de Comptes d'11 de gener de 1995, aparegut en el BOCV núm. ... del dia ... o en el DOGV núm. ... del dia ...  
EXPOSE:  
1) Que reunisc tots i cadascun dels requisits exigits en la convacatòria.  
2) Que m'interessa posar en coneixement d'aquesta institució, declarant que són certs, els següents mèrits:  
1. Títols acadèmics i professionals: ...  
2. Cursos i seminaris relacionats amb la comptabilitat i auditoria (indiqueu-ne denominació, centre que els va impartir i el nombre d'hores): ...  
3. Coneixement i utilització d'equips informàtics (indiqueu el nivell que posseïu, programes que coneix i en els que ha treballat, etc.): ...  
4. Coneixement d'idiomes (indiqueu quins i el nivell de coneixement): ...  
5. D'altres mèrits (indiqueu-ne qualsevol altre que us semble oportú): ...  
(En el cas de ser seleccionat/da, aportaré, per requeriment d'aquesta Sindicatura, la documentació justificativa del compliments dels requisits, i també dels mèrits especificats, com a condició prèvia a la presa de possessió).  
(A la present instància adjunte fotografia de carnet i fotocòpia del carnet d'identitat)  
València, ...   
SíNDIC MAJOR DE LA SINDICATURA DE COMPTES  
DE LA GENERALITAT VALENCIANA